PTG จัดโครงการ PT Football Clinic 2019
PTG จัดโครงการ PT Football Clinic 2019 ณ สนามสามอ่าวสเตเดี้ยม จังหวัดประจวบคีรีขันธ์
19 มิ.ย. 2562

บริษัท พีทีจี เอ็นเนอยี จำกัด (มหาชน) หรือ PTG ร่วมมือกับสโมสรฟุตบอล พีที ประจวบ เอฟซี จัดกิจกรรมฝึกอบรมสอนทักษะฟุตบอลแก่พนักงาน โดยในงานมี นายทรงเกียรติ ลิ้มอรุณรักษ์ ประธานสโมสร พีที ประจวบ เอฟซี ร่วมด้วย นายฉลอง ติรไตรภูษิต ผู้อำนวยการฝ่ายสื่อสารองค์กร PTG พร้อมด้วย โค้ชพรรษา มีสัตย์ธรรม และ นายยุทธชัย ปริยวาที นายกสมาคมกีฬาจังหวัดประจวบคีรีขันธ์ เป็นเกียรติในการฝึกอบรม
โดยทางบริษัทส่งเสริมกิจกรรมกีฬาให้เป็นส่วนหนึ่งในกิจกรรมเพื่อสังคม เพื่อกระตุ้นให้พนักงานเกิดความตื่นตัว และหันมาสนใจเล่นกีฬามากขึ้น และมีความสำคัญต่อการพัฒนาคุณภาพชีวิต ทั้งในด้านสุขภาพ พลานามัย และด้านจิตใจ เป็นการใช้เวลาว่างให้เกิดประโยชน์ อีกทั้ง ยังก่อให้เกิดความสามัคคีในหมู่คณะ กิจกรรมดังกล่าว จัดขึ้น ณ สนามสามอ่าวสเตเดี้ยม จังหวัดประจวบคีรีขันธ์ เมื่อเร็วๆนี้